李楠 (萬曆丙戌進士)

李楠（），字伯南，號中石，河南歸德府永城縣人，軍籍，明朝政治人物。

 生平 
隆慶四年（1570年）庚午科河南鄉試第二十名舉人，萬曆十四年（1586年）中式丙戌科會試第三百名，三甲第二百八名進士。吏部觀政，授松江府推官，二十年（1592年）十月升浙江道監察御史《明神宗显皇帝实录卷之二百五十三》：萬曆二十年十月庚戌，吏部题考选得推官等官，堪授给事中一十四员：杨廷兰、朱爵吏科；赵完璧、吴应明、项应祥户科；王嘉谟、王佐礼科；侯廷佩、刘道亨兵科；卢明诹、王如坚刑科；曹大成工科；张文华南京礼科；卢大中南京兵科。又会同都察院考选，得中书舍人等官堪授各道御史共二十四员：刘曰梧、李楠浙江道；姚思仁、杨宏科江西道；吴崇礼、方大美福建道；薛继茂、吴弘济湖广道；王立贤、崔邦亮河南道；李炳、李日茂山西道；毛寿南、宋兴祖陕西道；谢朝佐四川道；蔡思穆、曹学程广东道；萧重望云南道；徐元正、江环贵州道；柳佐南京浙江道；萧如松南京陕西道；陈敦临南京广西道；叚尚绣南京贵州道；俱奉旨准授。，二十一年（1593年）巡按陝西茶馬，乞假回籍，二十六年（1598年）起為湖廣道監察御史，巡按浙江，丁父憂。服闋，起復原職，巡視京營，考選軍政，兼掌河南道印務，三十四年（1606年）奉命巡按順天，同年任順天鄉試同考官，以勞染脾病，三十五年（1607年）三月卒《永城縣志》：李楠，字伯南，其先晋之翼城人也，贾于中州，遂定居永城。王父琛，巴州同知。父良知，武学教授。嘉靖壬寅，公生于巴州官署，束发有文名。辛酉为博士弟子员，学使者設館課……冠大梁，文誉日驰，同舍生汝南黄凝道病疫垂死，人皆避去，公曰：人苟当死，何有于疫耶？躬自周視调弭，病竟以痊，人皆义之。以隆庆庚午举于乡，万历丙戌成进士，除松江府推官。松漕白米及万，民累极剧，公白于上，舒其困。戊子、己丑岁饥，朝廷敕使发数万金，属公布赈，皆实給于民。更劝募输粟，所拯生灵以十万计。其佐巡也，苏常镇每邑大狱无虑数十，公发伏推隐，务求简孚，曰：吾不敢轻出一人，轻出则死者含冤于地下；吾不敢轻入一人，轻入则生者含冤于狱中。其舞文虎冠者，悉锄之不少贷。陪巡昆陵，课诸生文，而以江阴缪公昌期为首，缪公终身师事公，知遇之感，见缪公自序从野集中。后缪公以忤逆阉死，卒不负所知。理松七年，荐者二十馀牍，擢浙江道监察御史，首疏二事，其一谓六年京察，则自考功关于台省，台省宜集同台省公论，不宜先寄闻見于一人，而后会單。其二謂洮河之犯，火落赤實为戎首，著力兔宰僧口助哱賊絶我粮饷者，庄秃赖明爱，雖創灵州口逆我戎行，必不可欵。总督计非是。万历二十一年，巡按陕西茶马，招中舊、豁武弁，茶篦日轻，而蕃無實，用駑骀充数，而马又无实，用致以新增数多为解，遂上疏劾在事文武，罢去承委卑官，责成寺道定茶篦斤数，著为例，蕃商两便。又奏言寺臣弃去者五，边圉久虚，乞更置兵宪以兼馬政。复奏请各监增设录事。是秋西陲入寇榆林，杀游击，擒把总，公驻节靈州督府，悉调灵州兵远征，公攖空城，集老弱守陴，七昼夜不解衣，一时邊閫为公危，公恬如也。乃劾总督平日弛防、临时失事之罪，遂陈边计安攘善后八事，值选读中秘，奏中原四科散馆不得一人，乞每省均举，诏可其议。秋乞假还里，二十六年补湖广道监察御史，巡按浙江。南浙礦税横颺，诸棍张宗仁等则奏市舶鱼课岁可得四万两，高時夏等则奏馀盐退引可得三十万两，王心泽等則奏改布黄生缗，内官督造，每十万季得羡馀五千两。又奏废寺田产变价可得三十馀万两，又奏口口寺官山可采金礦、大木，可采变价，何其賢等则奏查勘积馀，无碍岁额会银，詔令税监刘成、高寀会查进解。公疏反覆辨析，持其不可。时一监司开采，一监司督税，公疏请归并一人，既留盐课二万八千馀两，又留关税六千两，公力争以免加派。明年复命北发，中途心动，亟具章请省親，驰归七日而武学公殁。服除，复补湖广道，巡视京营，考选军政，兼掌河南道印务。時戎政位虚，公奏请协理重臣不宜仅遣内官。天变，公奏圣谕誓修实政，不宜如往年故事。中官诬奏王大义等盗伐皇陵树木，诏令会勘，公会諸臣由瓦碴沟，历谎跑兒，登火石岭，至石墙口，還言李浚所奏椿楂乃先年二十八年冯大荣，舊砍俱在其中，诸陵且在百里之外，无赃证可坐，大义等无罪。奉命巡按顺天，时各项税银已奉旨归并，有司奏带员役止许押解催攒，不许私设关津，肆行攘夺。内官马堂种种叠确，公以落地之税不敢议，减如芦沟桥、胡良桥。山海、居庸、喜潘等处过税所当议豁，通湾店租不敢议减，如海子西南红门贾家沽新河丰台等处过税所当议豁银。鱼厂初设宝坻，隆庆年间奏归光禄，估买未闻差官，坐采即采鲜享献，原与苇课鹽租无干，坐派地方原与青县、天津等处无干，今拦河竖旗，水陆并抽，此马堂虐万民以负皇上，皆司房康宁欺馬堂以欺皇上也。又曰：落地税有穷极不得不議者，庆都、新安二邑是也。过税有重疊不得不議者，紫荆、白石、沿河单家桥、李道口、雄县是也。两监税有原题不载而额外私加交征者，馬堂則收长芦盐和梁頭水口等口，张烨則重收……引租是也。顺天地方已属张烨，今张徵之于河东，馬又徵之于河西，张又徵之于河南，馬又徵之于河北。及問其奉何明旨，秪漫應之为苇銀二万两，只混言总数，不言何處徵多，何處徵少。原钦依王家治者，除作广安店税额擅自挪移隐蔽，其他可知，此當歸併畫一者也。時電蝗之後，大水滔天，京城俱沼，奏蠲钱粮，恤疮痍，诏从之。秋监试顺天文場，三昼夜未息，劳染脾疾，自是侵，寻病甚，疾革，戒其子曰：吾居官二十馀年，清苦不渝初志，即殁，勿使人怜而賻我，使予目不瞑也。丁未三月卒，年六十有六，祀名宦乡贤。公为人淳厚沉毅，坚不可夺。其奉身敝衣蔬食，务黜浮靡，尝值河决，城堤将潰，冠服拜祷，水一夜消去，其诚能动物如此。。

 家族 
曾祖李敬，贈文林郎；祖父李琛，巴州同知；父李良知，興化縣訓導。母張氏。從兄李楫，弟李皙、李楨、李棨、李植。李楫子李支揚。

参考文献

N
Category:永城人
Category:隆慶四年庚午科河南鄉試舉人
Category:軍籍進士
Category:明朝吏部觀政
Category:明朝松江府推官
Category:明朝浙江道監察御史
Category:明朝湖廣道監察御史
Category:明朝順天鄉試同考官